**vznesené Pripomienky v rámci medzirezortného pripomienkového konania**

Návrh na ratifikáciu Protokolu, ktorým sa mení a dopĺňa Dohovor o ochrane jednotlivcov pri automatizovanom spracovaní osobných údajov

|  |  |
| --- | --- |
| Počet vznesených pripomienok, z toho zásadných | 5 / 1 |

|  |  |  |  |  |
| --- | --- | --- | --- | --- |
| **Subjekt** | **Pripomienka** | **Typ** | **Vyh.** | **Spôsob vyhodnotenia** |
| **MFSR** | V článku 17 Náklady a postupy pri poskytovaní pomoci je uvedené, že „Náklady a poplatky na expertov a tlmočníkov hradí strana, ktorá určila orgán, ktorý má požiadať o pomoc.“. V tejto súvislosti žiadame v doložke vplyvov v bode 10. Poznámky uviesť, že všetky vplyvy vyplývajúce z návrhu budú zabezpečené v rámci limitov dotknutého subjektu verejnej správy na príslušné rozpočtové roky, bez dodatočných požiadaviek na štátny rozpočet. | **Z** | **A** | Pripomienka bola akceptovaná a zapracovaná do bodu 10 doložky vybraných vplyvov. Uvedené je v súlade so súčasnou praxou policajných a justičných orgánov. |
| **MHSR** | K doložke vybraných vplyvov Odporúčame v Doložke vybraných vplyvov v bode 8. Preskúmanie účelnosti doplniť čas a kritéria, za akých bude predmetný materiál vyhodnocovaný. | **O** | **A** | MS SR spoločne s ÚOOÚ vyhodnocovalo potrebu a účelnosť pristúpenia k predmetnému protokolu už v čase prípravy prístupového procesu. Ratifikáciou predmetného protokolu Slovenská republika získa právny základ na výmenu informácií a osobných údajov s tretími štátmi, vrátane oblasti justičnej spolupráce, na úrovni približujúcej sa štandardu GDPR. V zmysle uvedeného bol doplnený aj bod 8 (preskúmanie účelnosti) doložky vybraných vplyvov |
| **MPSVRSR** | MPSVR SR predkladá nasledovnú pripomienku obyčajného charakteru k Návrhu na ratifikáciu Protokolu, ktorým sa mení a dopĺňa Dohovor o ochrane jednotlivcov pri automatizovanom spracovaní osobných údajov v rámci MPK. K predkladacej správe: Informáciu o vplyvoch predloženého návrhu je potrebné uviesť v súlade s bodom 9 doložky vybraných vplyvov.  | **O** | **A** | Text predkladacej správy bol zosúladený s bodom 9 doložky vybraných vplyvov. |
| **NBS** | 1. V treťom odseku predkladacej správy odporúčame za slová „(všeobecné nariadenie o ochrane údajov)“ vložiť publikačný zdroj predmetného právneho aktu „(Ú. v. EÚ L 119, 4.5.2016)“ a za slová „rámcového rozhodnutia Rady 2008/977/SVV“ vložiť publikačný zdroj predmetného právneho aktu „(Ú. v. EÚ L 119, 4.5.2016)“. 2. Formu doložky prednosti odporúčame zosúladiť s prílohou č. 5 k platným Legislatívnym pravidlám vlády Slovenskej republiky.  | **O** | **A** | Predkladacia správa bola doplnená o referenciu na zdroj práva.Doložka prednosti bola nahradená aktuálne platnou formou a doplnená v zmysle požiadaviek platných Legislatívnych pravidiel vlády SR (bod 3). |
| **UOOU SR** | K predkladanému materiálu ako celku: Návrh: Úrad na ochranu osobných údajov Slovenskej republiky odporúča ratifikáciu protokolu v čo najkratšom čase. Zdôvodnenie: Národná rada Slovenskej republiky už v minulosti vyslovila súhlas s ratifikáciou Protokolu (ETS č. 223), ktorým sa mení a dopĺňa Dohovor o ochrane jednotlivcov pri automatizovanom spracovaní osobných údajov (ETS č. 108), avšak kvôli procesnej vade je nutné návrh na ratifikáciu opätovne predložiť. Podpis a ratifikáciu protokolu opakovane odporučili zmluvným stranám dohovoru a členským štátom Európskej únie Rada Európy spolu s Európskou úniou. Európska únia nemôže k protokolu pristúpiť, keďže podľa súčasného dohovoru sú jeho stranami len štáty. Členské štáty teda boli poverené, aby podpísali a ratifikovali protokol, konajúc spoločne v záujme Únie v rozsahu, v akom jeho ustanovenia patria do výlučnej právomoci Únie. Rada Európskej únie prijala 9. apríla 2019 rozhodnutie Rady (EÚ) č. 2019/682, ktorým sa členské štáty poverujú ratifikovať v záujme Európskej únie protokol, ktorým sa mení Dohovor Rady Európy o ochrane jednotlivcov pri automatizovanom spracovaní osobných údajov. Uvedené rozhodnutie Rady splnomocňuje členské štáty tento protokol ratifikovať. Slovenská republika bola na ratifikáciu protokolu v minulosti už niekoľkokrát opätovne vyzývaná aj zo strany Rady Európy, a to prostredníctvom Konzultatívneho výboru Rady Európy na ochranu osobných údajov a Výboru ministrov Rady Európy. Aj na základe vyššie uvedených dôvodov Úrad na ochranu osobných údajov Slovenskej republiky žiada o čo najskoršiu realizáciu tohto kroku.  | **O** | **A** | MS SR vníma potrebu pristúpenia SR k predmetnému protokolu rovnako, preto vyvíja kroky k ukončeniu procesu ratifikácie v súlade s požiadavkami právneho poriadku Slovenskej republiky a ustálenej praxe tak, aby prístupový proces netrpel vadami. |
| **MVSR** | Odoslané bez pripomienok |  |  |  |
| **PMÚSR** | Odoslané bez pripomienok |  |  |  |
| **ŠÚSR** | Odoslané bez pripomienok |  |  |  |
| **NBÚ** | Odoslané bez pripomienok |  |  |  |
| **MIRRI SR** | Odoslané bez pripomienok |  |  |  |
| **ÚPVSR** | Odoslané bez pripomienok |  |  |  |
| **MŽPSR** | Odoslané bez pripomienok |  |  |  |
| **MOSR** | Odoslané bez pripomienok |  |  |  |
| **MDaVSR** | Odoslané bez pripomienok |  |  |  |
| **GPSR** | Odoslané bez pripomienok |  |  |  |
| **ÚGKKSR** | Odoslané bez pripomienok |  |  |  |
| **ÚJDSR** | Odoslané bez pripomienok |  |  |  |
| **MZVEZ SR** | Odoslané bez pripomienok |  |  |  |
| **ÚNMSSR ÚVSR** | Odoslané bez pripomienok |  |  |  |
| **MZSR** | Odoslané bez pripomienok |  |  |  |
| **AZZZ SR** | Odoslané bez pripomienok |  |  |  |
| **MŠVVaŠSR** | Odoslané bez pripomienok |  |  |  |
| **MKSR** | Odoslané bez pripomienok |  |  |  |

|  |
| --- |
| Vysvetlivky k použitým skratkám v tabuľke: |
| O – obyčajná |
| Z – zásadná |